«Çiygoz davasınıñ» mahkemesinde fotoresimlerni tedqiq etmege devam eteler – Polozov
26 dekabr 2016, 14:25
İşğal etilgen Qırımda «Çiygoz davasınıñ» mahkeme oturışında 2014 senesi fevral 26-da Qırım Yuqarı Radasınıñ binası yanında yüz bergen adiselerniñ delilleri tedqiq etilmekte. Bunı advokat Nikolay Polozov Facebookta derc etilgen videoda ayttı.
«Fotoresimler qısqa bir müddetni qaplap ala – 12:47-den 12:57-ge qadar. Numayış etilgen fotoresimlerde Ahtem Çiygoz yoq, içki azbarını qavrap alğan fotoresimler olsa da, şaatnı körmedik. Fotoresimlerde zarar körgen ve şaatlar aytqan qara-qırmızı bayraqlar da körünmedi», – dep ayttı Polozov.
Onıñ bildirgenine köre, fotoresimlerde ne zorbalıq areketleri, ne de zorbalıq maddeleri bar.
Nevbetteki mahkeme oturışı dekabr 27-de saat 9:30eda başlaycaqtır.